b'\n_START_ARTICLE_\nEnn Liba\n_START_PARAGRAPH_\nEnn Liba (s\xc3\xbcndinud 18. juunil 1946 V\xc3\xb5rus) on eesti koolijuht, Kambja Ignatsi Jaagu P\xc3\xb5hikooli direktor._NEWLINE_1963. aastal l\xc3\xb5petas ta Tartu 5. Keskkooli. 1968. aastal l\xc3\xb5petas ta Tartu Riikliku \xc3\x9clikooli f\xc3\xbc\xc3\xbcsika-matemaatikateaduskonna_NEWLINE_f\xc3\xbc\xc3\xbcsika\xc3\xb5petaja kutsega, 1987. aastal l\xc3\xb5petas TR\xc3\x9c ps\xc3\xbchholoogia eriala._NEWLINE_1968. aastast t\xc3\xb6\xc3\xb6tas ta N\xc3\xb5o Keskkooli f\xc3\xbc\xc3\xbcsika-, astronoomia- ja elektrotehnika \xc3\xb5petajana. Aastatel 1982\xe2\x80\x931989 oli ta N\xc3\xb5o Keskkooli direktor. _NEWLINE_1994. aastast on ta Kambja p\xc3\xb5hikooli direktor. Direktoriks saades algatas ta koolis arvuti- ja usu\xc3\xb5petuse tunnid, hiljem ka religiooni\xc3\xb5petuse._NEWLINE_"Enn Liba on andnud m\xc3\xa4rkimisv\xc3\xa4\xc3\xa4rse panuse Tartumaa koolielu ning v\xc3\xa4\xc3\xa4rikate haridustraditsioonide edendamisse," kirjutati tema tutvustuses Tartumaa teenetem\xc3\xa4rgi andmise puhul._NEWLINE_Enn Liba kuulub mitmesse haridusala seltsi ja \xc3\xbchendusse ning on avaldanud publitsistikat. _NEWLINE_Enn Liba on B. G. Forseliuse Seltsi liige. 2012. aastal valiti ta neljaks aastaks EELK Kambja koguduse n\xc3\xb5ukokku._NEWLINE_Liba oli 2013. aastani Eesti Konservatiivse Rahvaerakonna (varasema Eestimaa Rahvaliidu) Tartumaa \xc3\xbchenduse liige.\n_START_SECTION_\nTunnustused\n_START_PARAGRAPH_\n2005. aastal p\xc3\xa4lvis Enn Liba \xc3\xb5petaja ja kohaliku elu edendajana Valget\xc3\xa4he IV klassi teenetem\xc3\xa4rgi (seeria 1744)._NEWLINE_2013. aastal anti Libale Tartumaa teenetem\xc3\xa4rk Tartumaa Kuldne Tammeoks.'